เรื่องร้องเรียน (ถนน,ร้องเรียน) วันที่ 2023-03-07 02:15:52 — แขวงทุ่งวัดดอน เขตสาทร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008916
ขอให้เร่งพ่นหมอกควันยุงลาย กำจัดแหล่งเพาะพันธุ์ยุงลาย และแจกทรายอะเบท (Abate) เพื่อป้องกันการระบาดของโรคชิคุนกุนยา บริเวณซอยจันทน์ 32 แยก 2 ถนนจันทน์ แขวงทุ่งวัดดอน เขตสาทร กรุงเทพมหานคร เนื่องจากตั้งแต่ปลายเดือนกุมภาพันธ์ 2566 ในพื้นที่มีการระบาดของโรคชิคุนกุนยาที่มีสาเหตุมาจากยุงลาย ผู้ร้องทราบมาว่ามีหลายครัวเรือนแจ้งปัญหาไปยังสำนักงานเขตสาทรแล้ว แต่จนถึงปัจจุบันยังคงรอการดำเนินการจากหน่วยงานที่เกี่ยวข้องอยู่ช่นเดิมแต่อย่างใด โดยหลังซอยจันทน์ 32 แยก 2 มีน้ำครำทิ้งจากครัวเรือนหลังหมู่บ้านเป็นแหล่งเพาะพันธุ์ยุงลาย จึงมีผู้ป่วยโรคชิคุนกุนยาต่อเนื่องมาตลอดรวมประมาณ 10 ราย เฉพาะครอบครัวผู้ร้องล้มป่วยไป 2 ราย และยังมีที่ติดต่อกันทั้งครอบครัวประมาณ 2 ครัวเรือน ล่าสุดวันที่ 3 มีนาคม 2566 มีผู้ป่วยเพิ่มขึ้น 1 ราย ผู้ร้องทราบจากแพทย์ว่า ผู้ป่วยโรคชิคุนกุนยาต้องใช้เวลาในการรักษาพยาบาลเป็นเวลานาน ทานยารักษาประมาณ 3 เดือน ผู้ร้องตระหนักถึงว่า ถ้าหากในรายที่ไม่มีกำลังไม่สามารถเข้าถึงการรักษาได้อย่างต่อเนื่องจะได้รับความเดือดร้อนตามมาอย่างมาก และเกรงว่าจะมีการแพร่กระจายของโรคชิคุนกุนยาเป็นวงกว้าง จึงขอให้เร่งพ่นหมอกควันยุงลาย กำจัดแหล่งเพาะพันธุ์ยุงลายโดยเร็วต่อไป และหากการพ่นหมอกควันยุงลายจำต้องใช้เวลาสำหรับการจัดเตรียมความพร้อม ขอให้จัดสรรแจกทรายอะเบท(Abate) แก่ประชาชนในพื้นที่บริเวณซอยจันทน์ 32 แยก 2 ก่อน มีครัวเรือนมากกว่า 20 ครัวเรือน ประกอบกับปกติที่พบเห็นการพ่นหมอกควันยุงลายจะดำเนินการทั้ง 2 ซอยเชื่อมกันอยู่ของซอยจันทน์ 32 แยก 2 ผู้ร้องขอให้พิจารณาดำเนินการเป็นวงกว้างตามความเหมาะสมต่อไป เพื่อป้องกันการระบาดของโรคชิคุนกุนยาอย่างเข้มงวดต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata